**De teama libertății**

*Elena Nitoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plăpândă e, şi ne-nfricată,

Şi-i sună cântul arcuit...

Extravagant înaripată

Într-un balet nesăbuit.

Palat brodat cu nestemate,

Cu gratii strâmbe, aurii,

Regină-i! Unică-n cetate,

Iubindu-se-n filosofii...

În paradoxul galben stă

Cu porțile deschise,

Tânjeşte evadarea-n prispă,

Dar teama o cuprinse!

"Şi aerul de-afară muşcă!

Şi are colți, şi demoni", zise.

Apoi în zborul către cuşcă,

Aripile-şi stinse...